text: шығыс нормауыл мұнай-газ конденсат кен орны оңтүстік маңғыстау ойысымының өзен-жетібай антиклин баспалдағындағы мұнай-газ конденсат кен орны. жаңаөзен қаласынан 63 км жерде орналасқан. 1986 жылы ашылған. жетібаймұнайгаз mangistau investments b.v. (51% қазмұнайгаз/49% cnpc)) жоғарғы триастың шағылдырушы беті бойынша кенорынды сыйыстырушы құрылым (-3300 м-лік изогипса) өлшемдері 4x12 км, ендікке жуық бағытта созылған брахиантиклин қатпар. ашық кеуектілігі 13-14%, өтімділігі 0,05 мкм2 ұсақ түйірлі құмтастардан құралған жоғарғы триас шөгінділері енімді. қалыңдығы 250 немесе одан да асатын тығыз саз будасы жапқыш рөлін атқарады. жатындар қойнауқаттық, тектоникалық тұрғыдан қалқаланған. батыс көтерілімнің шетінде биіктігі 60 газ жатыны анықталған. өнімді горизонттардың тиімді газға қаныққан қалыңдығы 9,8 м, газға қанығу коэффициенті 0,88. газ-су жапсары -3272 м-лік белгіде. шығыс көтерілім мұнайлы. оның жинауыштарының жалпы қалыңдығы 29,6 м, тиімді мұнайға қаныққан қалыңдығы 7,2 м. жатынының биіктігі 30 м, ауданы 3,3 км2, мұнайға қанығу коэффициенті 0,71. су-мұнай жапсары -3125 м-лік белгіде орныққан. мұнайдың шығымы 12 м3/тәу. бастапқы қойнауқаттық қысым газ жатынында 37,48 мпа, мұнай жатынында 35,19 мпа, температура 120°с. мұнайдың тығыздығы орташа (861 кг/м3), мол парафинді (28%), 0,57% асфальтендері, 3,63% силикагельдік шайырлары бар. мұнайда еріген газы ауыр, этан мөлшері 17%. ауыр көмірсутектер 28%, метан 69,7%. аз мөлшерде азот (1,9%) және көмір қышқылы (0,2%) бар. 15 мм-лік штуцердегі шығымы 182 мың м3/тәу, еркін газдың абсолют тығыздығы 0,943, ауада 0,841. құрамы жағынан газы ауыр, этан-пропанды, ауыр көмірсутектер мөлшері 21%-га жетеді. азот пен көмірқышқыл газының мөлшері, тиісінше, 1,2 және 0,3%. конденсаттың тұрақты мөлшері 12-15 г/м3-ді құрайды. қойнауқаттық сулары хлоркальцийлі типті жоғары минералданған тұздықтар болып келеді. кен орны 1988 жылдан бері игерілуде.